Sklep II Ips 365/2008
Datum: 2009-09-17T02:00:00.000+02:00
ecli: ECLI:SI:VSRS:2009:II.IPS.365.2008
opravilna_stevilka_ii_stopnje: VSM I Cp 1043/2007
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: prepozna revizija - rok za vložitev revizije - zavrženje revizije

## Jedro

Revizija je prepozna in jo je Vrhovno sodišče zavrglo v skladu s 377. členom ZPP.

## Obrazložitev

Revizija se zavrže. OBRAZLOŽITEV:

1. Sodišče prve stopnje je s sodbo delno ugodilo tožbenemu zahtevku glede plačila 456.546 SIT (1.905,13 EUR) in pripadajočih zakonskih zamudnih obresti, v preostalem delu pa je bil zahtevek zavrnjen.

2. Pritožbeno sodišče je zavrnilo tožničino pritožbo proti zavrnilnemu delu prvostopenjske sodbe (glede zneska 6.232,07 EUR s pripadki).

3. Tožnica je vložila revizijo proti sodbi pritožbenega sodišča. 4. Revizija je bila dostavljena Vrhovnemu državnemu tožilstvu RS in vročena toženki, ta pa nanjo ni odgovorila.

5. Revizija je prepozna.

6. Zoper drugostopenjsko pravnomočno sodbo bi tožnica lahko vložila revizijo v tridesetih dneh od vročitve prepisa sodbe.(1) Tožnica je po svoji pooblaščenki prejela drugostopenjsko sodbo 16. januarja 2008 in vložila revizijo v ponedeljek, 18. februarja 2008 (takrat je pošti izročila priporočeno pošiljko). Zakonski rok za vložitev revizije je iztekel v petek, 15. februarja 2008. Zato je revizija prepozna in jo je Vrhovno sodišče zavrglo v skladu s 377. členom ZPP.

Op. št. (1): Primerjaj prvi odstavek 367. člena Zakona o pravdnem postopku – ZPP.